Limfoma Hodgkin

Limfoma Hodgkin atau penyakit Hodgkin, ialah sejenis penyakit limfoma yang julung kali diperihalkan oleh Thomas Hodgkin pada tahun 1832. Secara klinikal, limfoma Hodgkin disifatkan melalui perebakan penyakit secara teratur dari satu kelompok nodus limfa ke satu lagi kelompok dan juga jadinya gejala sistemik jika penyakit parah. Mengikut patologi, penyakit ini disifatkan melalui kehadiran sel Reed-Sternberg (sel RS). Limfoma Hodgkin merupakan antara jenis penyakit barah terawal yang boleh dirawat melalui sinaran. Tidak lama kemudian, penyakit ini merupakan antara penyakit pertama yang diubati oleh kemoterapi gabungan. Kadar kemandirian pesakit biasanya mencapai kira-kira 90% jika penyakitnya dikesan cukup awal, maka menjadikannya antara jenis barah yang lebih mudah dirawati. Ujian-ujian terkini pula menghasilkan kadar kemandirian yang lebih tinggi berbanding apa yang pernah diperhatikan selama ini, iaitu setinggi 98% bagi pesakit peringkat terawal.Edelson, Ed; Nov. 8, 2007. Doctors Report High Survival Rates for Hodgkin's Disease. MedicineNet.com.http://www.medicinenet.com/script/main/art.asp?articlekey=85095 Namun begitu, barah peringkat lewat pula masih menampakkan prognosis yang amat burukStein, RS.; Morgan, D (2003).  Handbook of Cancer Chemotherapy, Sixth Edition.  Lippincott Williams & Wilkins, 493, Table 21.2: "Hodgkin's Disease: Incidence of stages and results of therapy."  ISBN 0-7817-3629-3.. Kadar penyembuhan sepenuhnya bagi peringkat I dan II kira-kira 85 - 90%, sementara bagi peringkat III dan IV pula lebih kurang 80%.

 Rujukan 

Kategori:Gangguan darah
Kategori:Penyakit dan gangguan
Kategori:WPPER